Alice Babs

Hildur Alice Babs Sjöblom (født Hildur Alice Nilson 26. januar 1924 i Kalmar, død 11. februar 2014 i Stockholm) var en svensk jazzsanger og skuespiller. Hun er kjent fra svenske spillefilmer i 1940-årene, samarbeid med skandinaviske musikere i 1960-årene og flere hundre enkeltinnspillinger. Alice Babs ble utnevnt til hovsångerska i 1972.

Liv og virke

Oppvekst 
Alice Babs vokste opp i Västervik i Småland. Hennes far Jean Nilson var kinopianist der og moren Hildur Nilson var sanger. 

En gang i 1937 da Alice var på hjemvei med Gamleby-båten etter å ha underholdt på private fester i Stockholm sammen med faren, fikk sangpedagogen Lina Boldemann tilfeldigvis høre henne jodle og synge. Hun ble så imponert at hun tok kontakt med moren og tilbød henne portvaktarbeid og bosted i Stockholm for at den unge begavelsen skulle få mulighet til å ta sangleksjoner der. Mor og datter flyttet til Stockholm slik at Alice kunne utvikle sangtalentet sitt.

Rektoren på skolen der hun gikk som 15-åring, oppfordret henne til å skaffe seg et kunstnernavn. Da hadde Alice allerede fundert på for eksempel Lice Nils, Alice Son og Ali Nilson. Hun hadde begynt å lage plateinnspillinger på det tidspunktet, og spurte innehaveren av platestudioet «Din egen röst», Dagmar Sandström, til råds. Sandström foreslo Babs med begrunnelsen «du ser ut att heta Babs».

Gjennombrudd og videre karriere 
Alice Babs fikk sitt gjennombrudd med filmen Swing it, magistern! fra 1940, der tittelsangen ble en stor slager. Sangen «Regntunga skyar» fra samme film ble også populær. Senere fulgte et titalls filmer. I 1950- og 1960-årene spilte hun med danskene Svend Asmussen og Ulrik Neumann i vokaltrioen Swe-Danes samt på innspillinger med norske Bjarne Nerem og Andreas Skjold. 

I 1958 var hun Sveriges første deltaker i Eurovision Song Contest, der hun fikk en fjerdeplass med sangen «Lilla stjärna». 

Internasjonalt samarbeidet hun i 1963 med Duke Ellington, som skrev den tredje del av Sacred Concerts for Babs. Andre samarbeid var med den svenske pianisten Charlie Norman og revyforfatteren og musikeren Povel Ramel.

Senere år 
Hennes siste besøk til Norge var under Oslo Jazzfestival i 2004, med forestillingen «Tribute to Duke Ellington» sammen med Kjell Öhman. Der opptrådte hun også med datteren Titti Sjöblom (født 1949) på vokal og svigersønnen Ehrling Eliasson på gitar.

2008 utkom det en dokumentar om Alice Babs liv, Alice Babs, Naturröstens hemlighet. Alice Babs siste store intervju ble gjort i P4 Extra av Lotta Bromé den 29 mai 2008.

De siste årene led hun av alzheimers og bodde på et pleiehjem i Stockholm. Der døde hun i februar 2014, 90 år gammel.

Diskografi

Studioalbum og livealbum
When the Children Are Asleep… (1958, med Ulrik Neumann)
Alice and Wonderband (1959)
Scandinavian Shuffle - The Utterly Fantastic Swe-Danes (1960, med Svend Asmussen och Ulrik Neumann)
Med Swe-Danes på Berns (1961, livealbum med Svend Asmussen och Ulrik Neumann)
På begäran (1962, livealbum med Svend Asmussen och Ulrik Neumann)
Sjung med oss mamma (1963, med Titti Sjöblom)
Scandinavian Songs with Alice and Svend (1964, med Svend Asmussen)
Den olydiga ballongen (1965)
Serenade to Sweden (1966, med Duke Ellington)
Alice Babs sjunger Bach och Mozart (1966)
Alice Babs '67 (1967)
Det hopfällbara slottet (1968, med Titti Sjöblom m.fl.)
Alice Babs sjunger Borghild Arnérs visor – Hej du måne (1968)
Söndag (1970)
Elizabethan Love Songs (1971)
Äntligen! Alice & Svend (1972, livealbum med Svend Asmussen)
Alice in Israel (1972)
Noaks Ark (1972, med Jan Malmsjö m.fl.)
Alice Babs på Gröna Lund (1973, livealbum)
Music with a Jazz Flavour (1974)
Om sommaren sköna (1974)
Alice Babs Serenading Duke Ellington (1975)
Alice Babs sjunger Alice Tegnér (1975)
Glädjen – Alice & Titti på Berns (1976, livealbum med Titti Sjöblom)
Somebody Cares (1977)
Far Away Star (1978, med Duke Ellington m.fl.)
Simple Isn't Easy (1979)
What a Joy! (1981)
Swingtime Again (1998)
A Church Blues for Alice (1999)
Don't Be Blue (2001)
Illusion (2007)
As Time Goes By (2009)

Samlingsalbum 
Alice Babs och Staffan Broms sjunger till Harry Arnolds Orkester (1953, med Staffan Broms)
Alice Babs sjunger flerstämmigt Vol. 1 (1953)
Alice Babs (Cadence-album) (1957)
Res med mej (1964)
Alice och Titti (1964, med Titti Sjöblom)
Parisorkestern och Estrads Elitorkestrar med Alice Babs (1966)
Alice Babs sjunger för barnen (1966)
Alice Babs Bästa (1966)
Goda vanor i långa banor (1969, med Titti Sjöblom)
Alice Babs (Excellent-album) (1969)
Alice (Interdisc-album) (1970)
Swing It Magistern! (Sonora-album) (1970)
1940-45 (1971)
Blues in the Night 1942-47 (1973)
Gamla favoriter (1973)
Den mångsidiga (1973)
Dedicated to You (1982)
1942-1947 (1982)
Paper Doll (1982)
Ett glatt humör (1984)

Filmografi (utvalg) 
1938 - Blixt och dunder
1940 - Swing it, magistern!
1941 - Magistrarna på sommarlov
1942 - En trallande jänta
1942 - Vårat gäng
1944 - Örnungar
1947 - Sången om Stockholm
1952 - Drömsemester
1953 - I dur och skur
1953 - Kungen av Dalarna
1953 - Resan till dej
1955 - Sommarflickan
1956 - Swing it, fröken
1958 - Musik ombord
1959 - Det svänger på slottet
1967 - Askungen (film, 1950, stemme, nydubning)
2004 - Swing it Alice! (dokumentar)
2008 - Alice Babs, Naturröstens hemlighet (dokumentar)
2013 - Alice Babs förlorade rättigheter (dokumentar)

Bilder

Priser og utmerkelser (utvalg) 
 1969 – Karl Gerhards Hederspris
 1970 – "Medaljen för tonkonstens främjande"
 1972 – Hovsångare
 1974 – "Ledamot" nr 792 av Kungliga Musikaliska Akademien
 2001 – Thore Ehrling-stipendiet
 2003 – Illis Quorum
 2004 – Grammis, ”Juryns specialpris”
 2008 – Grammisgalans hederspris
 2015 – Innvalgt i Swedish Music Hall of Fame

Referanser

Eksterne lenker 
 
 
 

Jazzvokalister
Svenske sangere
Svenske skuespillere
Personer fra Kalmar
Personer fra Västervik
Deltakere i Melodifestivalen
Deltakere i Eurovision Song Contest
Medlemmer av Kungliga Musikaliska Akademien